Diari Oficial de la Generalitat Valenciana


Sumari del DOGV 4986, del 15-04-2005 (2005/3857)

Informació pública de la segona alternativa tècnica de programa d'actuació integrada per al desenvolupament de la unitat d'execució única PRIM Bosc Diana Nord-Est.
-------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3857


Organisme emissor
:   Ajuntament de Dénia

Tipus de document
:   Anunci

Informació pública de la segona alternativa tècnica de programa d'actuació integrada per al desenvolupament de la unitat d'execució única PRIM Bosc Diana Nord-Est. [2005/F3857]
  
El Consell de la Gerència Municipal d'Urbanisme, en la sessió d'1 de març de 2005, ha disposat el següent:
  
Vista l'alternativa tècnica de programa d'actuació integrada presentada per l'Agrupació d'Interés Urbanístic UE Única PRIM Bosc Diana Nord-Est, per al desenvolupament de la unitat d'execució única citada, exposada a informació pública mitjançant edicte publicat en el Diari Oficial de la Generalitat Valenciana de data 22 d'octubre de 2004.
  
Atés que durant el període d'informació pública es va presentar una alternativa tècnica en competència per part de la mercantil Minaval, SL, s'acorda:
  
Obrir un nou període d'informació pública pel termini de 20 dies hàbils de l'alternativa tècnica de programa d'actuació integrada presentada per Minaval, SL, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos prescrits en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En el termini esmentat, comptat a partir del dia següent a la publicació de l'anunci d'exposició pública en el Diari Oficial de la Generalitat Valenciana, es podran presentar només al·legacions, davant aquest ajuntament.
  
En els cinc dies següents al venciment del termini d'informació pública, es podran presentar a la Gerència Municipal d'Urbanisme, situada a la ronda de les Muralles, 42, proposicions juridicoeconòmiques en plica tancada a qualsevol de les alternatives tècniques presentades. L'acte d'obertura de les que es presenten es portarà a cap el següent dia hàbil a la terminació d'aquest termini, llevat que siga dissabte; en aquest cas es traslladarà al següent dia hàbil.
  
Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques; igualment, durant tot el procediment podran ser objecte de consulta pública en la Gerència Municipal d'Urbanisme les al·legacions i alternatives tècniques que es presenten davant d'aquesta.
  
La publicació d'aquest acord serveix d'anunci a les persones titulars afectades desconegudes o aquelles l'adreça de les quals no constara o constara erròniament en la base de dades cadastrals, de conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.